
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Tiesību akta projekts "Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi"" (turpmāk – noteikumu projekts) izstrādāts, lai precizētu Ministru kabineta noteikumus Nr. 445 "Pedagogu darba samaksas noteikumi" (turpmāk – noteikumi Nr. 445), ņemot vērā Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (turpmāk – noteikumi Nr. 205) noteikto valsts budžeta mērķdotācijas aprēķina kārtību.
Noteikumos Nr. 205, aprēķinot valsts budžeta mērķdotāciju pedagogu darba samaksai, ir paredzēts finansējums sociālā pedagoga amata vietai, kā arī valsts ģimnāziju direktoru un direktoru vietnieku piemaksai. Savukārt noteikumos Nr. 445 attiecīgais regulējums līdz šim nav ietverts. Tādēļ noteikumu projekts paredz papildināt attiecīgās normas, iekļaujot sociālo pedagogu, kā arī valsts ģimnāziju direktorus un direktoru vietniekus, atspoguļojot noteikumos Nr. 205 paredzētos valsts budžeta mērķdotācijas finansēšanas nosacījumus.
1.2. Mērķis
Mērķa apraksts
Precizēt noteikumu Nr. 445 regulējumu, atspoguļojot tajā noteikumos Nr. 205 paredzētos valsts budžeta mērķdotācijas finansēšanas nosacījumus.
Spēkā stāšanās termiņš
01.09.2026.
Pamatojums
Noteikumu projekts stājas spēkā 2026. gada 1. septembrī, vienlaikus ar Ministru kabineta 2026. gada 14. aprīļa noteikumu Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" grozījumiem, nodrošinot savstarpēji saskaņotu regulējuma piemērošanu pedagogu darba samaksas noteikšanā un valsts budžeta mērķdotācijas aprēķināšanā un sadalē.
1.3. Pašreizējā situācija, problēmas un risinājumi
Pašreizējā situācija
Noteikumi Nr. 445 neparedz sociālā pedagoga finansēšanu no valsts budžeta mērķdotācijas, kā arī neparedz valsts budžeta mērķdotācijas aprēķinā finansējumu valsts ģimnāziju direktoriem un direktoru vietniekiem. Vienlaikus noteikumos Nr. 205 sociālā pedagoga finansējums un valsts ģimnāziju direktoru un direktoru vietnieku finansējums jau ir iekļauts valsts budžeta mērķdotācijas aprēķinā. Tādēļ nepieciešams precizēt noteikumu Nr. 445 regulējumu.
Problēmas un risinājumi
Problēmas apraksts
Atbilstoši spēkā esošajam regulējumam sociālā pedagoga amata vieta nav iekļauta to amatu lokā, kuru finansēšana tiek nodrošināta no valsts budžeta mērķdotācijas pedagogu darba samaksai. Vienlaikus Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" ir noteikts finansējums atbalsta personālam, paredzot arī sociālā pedagoga finansēšanu no valsts budžeta mērķdotācijas. Līdz ar to nepieciešams precizēt noteikumu Nr. 445 regulējumu, ņemot vērā noteikumos Nr. 205 paredzēto valsts budžeta mērķdotācijas finansēšanas kārtību.
Risinājuma apraksts
Noteikumu projekts paredz papildināt attiecīgo normu ar sociālo pedagogu, ņemot vērā, ka noteikumos Nr. 205 sociālā pedagoga amata finansējums jau ir paredzēts valsts budžeta mērķdotācijas aprēķinā.
Problēmas apraksts
Atbilstoši spēkā esošajam regulējumam 10 procentu piemaksa ir paredzēta valsts ģimnāziju pedagogiem, kuri īsteno vispārējās vidējās izglītības programmas. Vienlaikus spēkā esošajā regulējumā, aprēķinot valsts budžeta mērķdotāciju pedagogu darba samaksai, netiek paredzēts finansējums 10 procentu piemaksai valsts ģimnāziju direktoriem un direktoru vietniekiem.
Vienlaikus MK noteikumu Nr. 445 22. punkts paredz 10 procentu piemaksu tehnikumu un mākslu izglītības kompetences centru pedagogiem. Lai, precizējot regulējumu attiecībā uz valsts ģimnāziju direktoriem un direktoru vietniekiem, nerastos atšķirīga MK noteikumu Nr. 445 22. punkta interpretācija attiecībā uz tehnikumu un mākslu izglītības kompetences centru direktoriem un direktoru vietniekiem, nepieciešams precizēt arī šo regulējuma daļu.
Risinājuma apraksts
Noteikumu projekts paredz paplašināt valsts ģimnāzijās noteiktās 10 procentu piemaksas saņēmēju loku, nosakot, ka piemaksu par vispārējās vidējās izglītības programmas īstenošanu saņem arī valsts ģimnāziju direktori un direktoru vietnieki. Tādējādi MK noteikumu Nr. 445 regulējums tiek salāgots ar Ministru kabineta 2026. gada 14. aprīļa noteikumiem Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs".
Vienlaikus, ņemot vērā, ka Ministru kabineta 2011.gada 10.maija noteikumu Nr. 354 "Noteikumi par pedagogu profesiju un amatu sarakstu" pielikumā tehnikumu un mākslu izglītības kompetences centru direktori un direktoru vietnieki ir iekļauti pedagogu amatu sarakstā un minētā piemaksa tiem tiek piemērota arī līdzšinējā praksē, MK noteikumu Nr. 445 22. punkts tiek precizēts, skaidri nosakot, ka tehnikumu un mākslu izglītības kompetences centru direktoriem, direktoru vietniekiem un pedagogiem nosaka piemaksu 10 procentu apmērā no mēneša darba algas.
Šis precizējums nemaina līdzšinējo piemaksas piemērošanas praksi tehnikumos un mākslu izglītības kompetences centros, bet nodrošina skaidru un viennozīmīgu tiesisko regulējumu attiecībā uz piemaksas saņēmēju loku.
Problēmas apraksts
Spēkā esošais regulējums paredz iespēju izglītības iestādes vadītājam noteikt līdz 60 procentiem augstāku mēneša darba algas likmi par noteikto zemāko mēneša darba algas likmi. Pedagogu darba samaksas pieauguma rezultātā pedagogu darba samaksa atsevišķos gadījumos var sasniegt vai pārsniegt izglītības iestādes vadītāja darba samaksu, tādējādi mazinot vadītāja amata atalgojuma konkurētspēju un iespējas piesaistīt kvalificētus speciālistus.
Vienlaikus spēkā esošais regulējums nosaka izglītības iestāžu vadītāju vietnieku un struktūrvienību vadītāju mēneša darba algas likmes minimālo apmēru, bet nenosaka tās maksimālo apmēru attiecībā pret izglītības iestādes vadītājam noteikto faktisko mēneša darba algas likmi.
Risinājuma apraksts
Noteikumu projektā tiek grozīts noteikumu 9. punkts, palielinot izglītības iestādes vadītājam paaugstinātās mēneša darba algas likmes maksimālo apmēru no 60 līdz 80 procentiem, tādējādi paplašinot iespējas noteikt izglītības iestādes vadītāja atbildībai un veicamā darba apjomam atbilstošu un konkurētspējīgu atalgojumu. 
Vienlaikus tiek grozīts noteikumu 7. punkts, nosakot, ka izglītības iestāžu vadītāju vietnieku un struktūrvienību vadītāju mēneša darba algas likme nepārsniedz 90 procentus no attiecīgās izglītības iestādes vadītājam noteiktās faktiskās mēneša darba algas likmes. Minētais precizējums nodrošina samērīgu atalgojuma attiecību starp izglītības iestādes vadītāju un pārējiem izglītības iestādes vadības amatiem.
Problēmas apraksts
Ņemot vērā izglītības iestāžu tīkla sakārtošanas procesus, vispārējās izglītības iestādes īsteno ne tikai vispārējās pamatizglītības un vispārējās vidējās izglītības programmas, bet arī pirmsskolas izglītības programmas. Vispārējās izglītības iestādes vadītājs nodrošina izglītības iestādes darbību kopumā un ir atbildīgs arī par pirmsskolas izglītības programmu īstenošanu un tajās reģistrētajiem izglītojamiem.
Pašlaik, nosakot vispārējās izglītības iestādes vadītāja mēneša darba algas likmi, netiek ņemti vērā visi izglītības iestādē pirmsskolas izglītības programmās reģistrētie izglītojamie. Līdz ar to vadītāja mēneša darba algas likmes noteikšanā netiek pilnībā ņemts vērā faktiskais izglītības iestādes vadības un atbildības apjoms.
Risinājuma apraksts
Noteikumu projekts paredz papildināt noteikumu 1. pielikuma 3. tabulas piezīmi, nosakot, ka vispārējās izglītības iestādes vadītāja mēneša darba algas likmi, ņem vērā arī visus izglītības iestādē pirmsskolas izglītības programmās reģistrētos izglītojamos.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
sociālie pedagogi
valsts ģimnāziju direktori
valsts ģimnāziju direktoru vietnieki
Ietekmes apraksts
Noteikumu projekts precizē regulējumu attiecībā uz sociālo pedagogu, kā arī valsts ģimnāziju direktoru un direktoru vietnieku finansēšanu no valsts budžeta mērķdotācijas. Tie nerada jaunas tiesības vai pienākumus fiziskajām personām.
Juridiskās personas
pašvaldības (kā valsts budžeta mērķdotācijas saņēmējas un izglītības iestāžu dibinātājas);
pašvaldību vispārējās izglītības iestādes;
valsts ģimnāzijas;
valsts augstskolu vispārējās vidējās izglītības iestādes
Ietekmes apraksts
Noteikumu projekts precizē valsts budžeta mērķdotācijas finansēšanas regulējumu, papildinot to ar sociālā pedagoga finansēšanu, kā arī finansējumu valsts ģimnāziju direktoru un direktoru vietnieku piemaksai. Noteikumu projekts nerada juridiskajām personām jaunus pienākumus vai papildu administratīvo slogu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta īstenošana tiks nodrošināta Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" paredzētā finansējuma ietvaros. Papildu finansējums noteikumu projekta īstenošanai nav nepieciešams.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2026. gada 14. aprīļa noteikumos Nr. 204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē" [26-TA-1902]
Pamatojums un apraksts
Minētie Ministru kabineta noteikumi ir savstarpēji saistīti un nodrošina finansēšanas modeļa "Programma skolā" tiesisko regulējumu. Noteikumu projektā paredzētie grozījumi ir izstrādāti, ievērojot minēto normatīvo aktu savstarpējo sasaisti un nodrošinot to savstarpēji saskaņotu piemērošanu.
Atbildīgā institūcija
Izglītības un zinātnes ministrija
4.1.2. Grozījumi Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" [26-TA-1673]
Pamatojums un apraksts
Minētie Ministru kabineta noteikumi ir savstarpēji saistīti un nodrošina finansēšanas modeļa "Programma skolā" tiesisko regulējumu. Noteikumu projektā paredzētie grozījumi ir izstrādāti, ievērojot minēto normatīvo aktu savstarpējo sasaisti un nodrošinot to savstarpēji saskaņotu piemērošanu.
Atbildīgā institūcija
Izglītības un zinātnes ministrija
4.2. Cita informācija
Augstāk minētie normatīvo aktu projekti ir skatāmi vienlaikus ar šo noteikumu projektu, jo tie savstarpēji papildina finansēšanas modeļa "Programma skolā" tiesisko regulējumu.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība netika organizēta, jo noteikumu projektā ietvertie grozījumi nodrošina spēkā esošā regulējuma savstarpēju saskaņotību.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Pašvaldības
Izglītības iestādes
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projekta īstenošana nerada papildu administratīvās un atbilstības izmaksas izglītības iestādēm, to dibinātājiem un citām iesaistītajām institūcijām. Projekts neparedz jaunu pienākumu noteikšanu, jaunu administratīvo procedūru ieviešanu vai papildu informācijas sniegšanas prasības. Noteikumu projekta izpilde tiek nodrošināta esošo institūciju kompetences un piešķirto resursu ietvaros, un tā neietekmē institūciju funkcijas, uzdevumus vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

